CELEX: 32020D0513
Language: hu
Date: 2020-04-07 00:00:00
Title: A Tanács (KKBP) 2020/513 határozata (2020. április 7.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról

8.4.2020   
               
               
                  HU
               
               
                  Az Európai Unió Hivatalos Lapja
               
               
                  L 113/38
               
            
         A TANÁCS (KKBP) 2020/513 HATÁROZATA
         (2020. április 7.)
         az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. október 16-án elfogadta az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozatot (1).
                  
               
                     (2)
                  
                  
                     A Tanács 2018. október 15-én elfogadta az EUAM Irak megbízatásának módosításáról és annak 2020. április 17-ig történő meghosszabbításáról szóló (KKBP) 2018/1545 határozatát (2).
                  
               
                     (3)
                  
                  
                     A Politikai és Biztonsági Bizottság (PBB) az EUAM Irak stratégiai felülvizsgálatát követően azt ajánlotta, hogy módosítsák és 2022. április 30-ig hosszabbítsák meg az EUAM Irak megbízatását.
                  
               
                     (4)
                  
                  
                     A (KKBP) 2017/1869 határozatot ezért ennek megfelelően módosítani kell.
                  
               
                     (5)
                  
                  
                     A projektek meghatározása és végrehajtása céljából az EUAM Iraknak projektegységgel kell rendelkeznie. Az EUAM Iraknak adott esetben koordinációt, támogatást és tanácsadást kell biztosítania a tagállamok és harmadik államok által az EUAM Irak-kal kapcsolatos területeken és a célkitűzéseinek támogatására – saját hatáskörben – végrehajtott projektek kapcsán,
                  
               
                     (6)
                  
                  
                     Az EUAM Irak végrehajtására olyan helyzetben kerül sor, amely rosszabbodhat és akadályozhatja az Unió külső fellépése tekintetében a szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1869 határozat a következőképpen módosul:
            
                        1.
                     
                     
                        A 2. és a 3. cikk helyébe az alábbi szöveg lép:
                        
                           „2. Cikk
                           Célok
                           Az EUAM Irak stratégiai céljai az alábbiak:
                           
                                       1.
                                    
                                    
                                       tanácsadás és szakmai segítség nyújtása stratégiai szinten az iraki hatóságoknak azon követelmények azonosítása és meghatározása érdekében, amelyek az iraki nemzeti biztonsági stratégiához és az ahhoz kapcsolódó tervekhez illeszkedő biztonsági ágazati reform polgári vonatkozású aspektusainak koherens végrehajtásához szükségesek;
                                    
                                 
                                       2.
                                    
                                    
                                       a polgári biztonsági ágazati reform szükségleteinek támogatását célzó további uniós szerepvállalás lehetőségeinek elemzése, értékelése és azonosítása nemzeti, regionális és helyi szinten;
                                    
                                 
                                       3.
                                    
                                    
                                       az Unió és a tagállamok általi tervezés és végrehajtás adatokkal való ellátása és elősegítése; és
                                    
                                 
                                       4.
                                    
                                    
                                       segítség nyújtása az Unió küldöttségének a polgári biztonsági ágazati reform területén biztosított uniós és tagállami támogatások koordinálásához, biztosítva az uniós fellépés koherenciáját.
                                    
                                 
                        
                           3. cikk
                           Feladatok
                           A 2. cikkben meghatározott célok megvalósítása érdekében az EUAM Iraknak a szükséges feladatokat a tervezési dokumentumaival összhangban kell elvégeznie.”
                        
                     
                  
                        2.
                     
                     
                        A 14. cikk első bekezdésének helyébe a következő szöveg lép:
                        
                           „(1)   Az EUAM Irakkal kapcsolatos kiadások fedezésére szánt pénzügyi referenciaösszeg a 2017. október 16-tól 2018. október 17-ig terjedő időszakra 17 300 000 EUR.
                           Az EUAM Irakkal kapcsolatos kiadások fedezésére szánt pénzügyi referenciaösszeg a 2018. október 18-tól 2020. április 17-ig terjedő időszakra 64 800 000 EUR.
                           Az EUAM Irakkal kapcsolatos kiadások fedezésére szánt pénzügyi referenciaösszeg a 2020. április 18-tól 2022. április 30-ig terjedő időszakra 79 500 000 EUR.
                           Bármely ezt követő időszakra vonatkozó pénzügyi referenciaösszegről a Tanács határoz.”
                        
                     
                  
                        3.
                     
                     
                        A határozat szövege a következő cikkel egészül ki:
                        
                           „14a. cikk
                           
                           Projektegység
                           
                              (1)   A projektek meghatározása és végrehajtása céljából az EUAM Iraknak projektegységgel kell rendelkeznie. Az EUAM Iraknak adott esetben koordinációt, támogatást és tanácsadást kell biztosítania a tagállamok és harmadik államok által az EUAM Irak-kal kapcsolatos területeken és a célkitűzéseinek támogatására – saját hatáskörben és az uniós intézményi keret kellő tiszteletben tartása mellett – végrehajtott projektek kapcsán.
                           
                           
                              (2)   Az EUAM Irakot fel kell hatalmazni arra, hogy az EUAM Irak egyéb tevékenységeit következetes módon kiegészítő projektek végrehajtása céljából igénybe vegye a tagállamok vagy harmadik államok pénzügyi hozzájárulásait, amennyiben a projekt:
                              
                                          a)
                                       
                                       
                                          szerepel az e határozathoz kapcsolódó pénzügyi kimutatásban; vagy
                                       
                                    
                                          b)
                                       
                                       
                                          az EUAM Irak megbízatása során bekerül a pénzügyi kimutatásba a misszióvezető kérésére történő módosítás révén.
                                       
                                    Az EUAM Iraknak megállapodást kell kötnie ezen államokkal, amely rendelkezik különösen az ezen államok által rendelkezésre bocsátott pénzeszközök felhasználása során az EUAM Irak által elkövetett tettek vagy mulasztások eredményeként okozott károkra vonatkozó, harmadik felek részéről felmerülő bármely panasz kezelésére szolgáló konkrét eljárásokról. Az említett államok pénzeszközeinek felhasználása során az EUAM Irak által elkövetett tettekért vagy mulasztásokért való felelősséget a hozzájáruló államok semmilyen esetben sem háríthatják az Unióra vagy a főképviselőre.
                           
                           
                              (3)   A projektegység számára harmadik államok által biztosított pénzügyi hozzájárulásokra a PBB általi elfogadás alapján kerülhet sor.”
                           
                        
                     
                  
                        4.
                     
                     
                        A 17. cikkben a második mondat helyébe a következő szöveg lép:
                        „Ezt a határozatot 2022. április 30-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. április 7-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (KKBP) 2017/1869 határozata (2017. október 16.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) (HL L 266., 2017.10.17., 12. o.).
         
            (2)  A Tanács (KKBP) 2018/1545 határozata (2018. október 15.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról (HL L 259., 2018.10.16., 31. o.).